สังคมข่าวหุ้น
*...ดัชนีตลาดหุ้นไทยปิดที่ระดับ 1,340.52 จุด ลดลง 54.56 จุด มูลค่าการซื้อขาย 86,502.15 ล้านบาท มีปัจจัยกดดันหลักมาจากการแพร่ระบาดของโรคโควิด-19 ที่จะส่งผลกระทบต่อภาพรวมเศรษฐกิจด้วย...
1 มี.ค. 2563

สโนว์แมน
*…ดัชนีตลาดหุ้นไทยปิดที่ระดับ 1,340.52 จุด ลดลง 54.56 จุด มูลค่าการซื้อขาย 86,502.15 ล้านบาท มีปัจจัยกดดันหลักมาจากการแพร่ระบาดของโรคโควิด-19 ที่จะส่งผลกระทบต่อภาพรวมเศรษฐกิจด้วย…
*…BDMS เตรียมทำเทนเดอร์ฯ หุ้น BH ทั้งหมด ราคา 125 บาท/หุ้น คาดมูลค่าราว 8.56 หมื่นล้านบาท ถึง 1.03 แสนล้านบาท ไม่ใช่เรื่องง่าย หลังกรรมการการแข่งขันทางการค้า (กขค.) ออกมาเตือน BDMS จะต้องได้รับอนุญาตจากกขค.ก่อน เพราะถือว่าเป็นโรงพยาบาลเอกชนขนาดใหญ่ ที่มีส่วนแบ่งตลาดมากสุดของประเทศ จะส่งผลให้จำนวนผู้แข่งขันและสภาพการแข่งขันในตลาดลดลงอย่างมีนัยสำคัญ…
*…PTG เป็นอีกหนึ่งหุ้นที่มีการจ่ายปันผล ล่าสุดประกาศจ่ายปันผล 50 สตางค์ ขึ้นเครื่องหมาย XD วันที่ 11 มี.ค.นี้ ถ้าคิดเป็นดิวิเดนด์ ยีลด์ ราว 3.54% จากราคาหุ้นล่าสุด 14.10 บาท จัดว่าน่าสนใจ ขณะที่งบปี 2562 ก็มีกำไรสุทธิโต 150% ส่วนเป้าหมายปี 2563 อีบิทด้าโต 15-20% พร้อมตั้งงบลงทุน 4.5-5 พันล้านบาท ไปขยายและปรับปรุงธุรกิจน้ำมัน ธุรกิจ Non-oil และธุรกิจใหม่ น่าจะส่งผลให้อนาคตสดใสแน่นอน…
*…CMO ยอมรับผลงานไตรมาสแรกของปี 2563 ชะลอตัวเล็กน้อย จากการแพร่ระบาดของโรคโควิด-19 ส่วนใหญ่เป็นการเลื่อนจัดงานออกไป แต่ยังไม่ได้ยกเลิกการจัดงาน จึงยังคงเป้าหมายรายได้ปี 2563 ไว้ระดับ 1.5 พันล้านบาท โดยปัจจุบันมีงานในมือที่รอรับรู้รายได้ภายในสิ้นปีนี้แล้ว 825 ล้านบาท…
*…ล่าสุดโครงการเลเจนด์สยามในกลุ่ม NUSA ประกาศปิดกิจการ เลิกจ้างพนักงานทั้งหมด เนื่องจากภาวะเศรษฐกิจชะลอตัว ทั้งการระบาดของโรคโควิด-19 ทำให้ธุรกิจการท่องเที่ยวของไทยชะลอตัว นักท่องเที่ยวยกเลิกการเดินทางท่องเที่ยวเป็นจำนวนมากกว่าที่คาดคิด โดยเฉพาะพื้นที่ชลบุรี จึงทำให้มีภาวะขาดทุนมาอย่างต่อเนื่อง จึงเป็นเหตุให้ต้องปิดกิจการและเลิกจ้างพนักงานตั้งแต่  3 มี.ค.เป็นต้นไป…
*…SUPER กางแผนการขยายธุรกิจอย่างต่อเนื่องทั้งในไทยและต่างประเทศ เช่น เข้าลงทุนโครงการโรงไฟฟ้าในเวียดนาม แต่ขณะนี้มองโอกาสในการขยายการลงทุนในตลาดใหม่อย่างไต้หวันเพิ่มด้วย โดยวางเป้า IRR 13-15% ดังนั้นภาพรวมปี 2563 ผลงานน่าจะสร้างสถิติสูงสุดใหม่ ตามกำลังการผลิตที่เพิ่มขึ้นได้…
*…จับตา TMI ช่วง 3-5 ปี จะมีแนวโน้มขยายตัวอย่างต่อเนื่อง โดยผลงานจะเทิร์นอะราวด์ตั้งแต่ปี 2563 นี้ โดยพลิกมาเป็นบวกได้ จากทั้งธุรกิจโคมไฟ และธุรกิจไฟฟ้า จากโรงไฟฟ้าก๊าซชีวภาพ ที่จะ COD อีก 2 โครงการ กำลังการผลิตรวมราว 4 เมกะวัตต์ เมื่อรวมกับโครงการที่ COD ไปแล้ว 1 โครงการ จะส่งผลให้มีกำลังการผลิตรวม 5 เมกะวัตต์…
*…ส่อวุ่นอีกแล้ว DIMET หลังจากที่การประชุมกรรมการล่ม รับรองงบไม่ได้ ทิ้งผู้สอบบัญชีและกรรมการตรวจสอบรอเก้อ ทั้ง ๆ ที่ประธานกรรมการเป็นคนนัดวันประชุมไว้ล่วงหน้าเอง หลังจากเลยกำหนดส่งงบให้ตลาดหลักทรัพย์ฯ ตั้งแต่วันที่ 14 ก.พ. จนถูกขึ้นเครื่องหมาย SP ตั้งแต่วันที่ 17 ก.พ. เป็นต้นมา ทาง UWC ในฐานะผู้ถือหุ้นอันดับ 1 ได้เปิดช่องทางให้ผู้ถือหุ้นรายย่อยของ DIMET ติดต่อแจ้งความประสงค์ หากต้องการร่วมร้องเรียนกับหน่วยงานกำกับดูแลในการทำหน้าที่ของกรรมการที่ไม่โปร่งใส ไม่มีความรับผิดชอบ ไม่น่าไว้วางใจ และถือว่าเป็นความเสื่อมเสียในการทำหน้าที่กรรมการของบริษัทมหาชนเป็นอย่างมาก…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.